


Z a p i s n i k
s 29. sjednice Vijeća Mjesnog odbora Vukomerec, 11. listopada 2023. s početkom u 19:30 sati u prostorijama MS Vukomerec, Porečka 7a.

Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar


Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili Poziv i materijale za sjednicu.

Predsjednik predlaže verifikaciju zapisnika s 28. sjednice i pita ima li kakvih primjedbi ili dopuna.
Primjedbi ni  prijedloga nema te predlaže verifikaciju zapisnika.
Nakon provedenog glasovanja utvrđuje se da Vijeće jednoglasno usvaja zapisnik s 28. sjednice VMO.

Predlaže sljedeći dnevni red za ovu sjednicu:



D N E V N I     R E D
1. Prijedlog zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana
2. Zbor građana – dogovor, organizacija i priprema
3. Donošenje zaključka o utrošku sredstava s pozicije „Ostali nespomenuti rashodi poslovanja“
4. Razno: izvješća, pitanja i prijedlozi.



moli članove da se izjasne  o prihvaćanju predloženog dnevnog reda i daje prijedlog na glasovanje.
Nakon provedenog glasovanja utvrđuje se da Vijeće jednoglasno usvaja gore predloženi dnevni red.


            








Ad 1) Prijedlog zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana

Predsjednik otvara raspravu u kojoj sudjeluju svi vijećnici. Vijećnici ističu kako iz dopisa Gradskog ureda za mjesnu samoupravu, promet, civilnu zaštitu i sigurnost, nije jasno na koji način će se predložena sredstva trošiti te na koji će se način provoditi javna nabava za manifestacije koje će Vijeća eventualno organizirati samostalno ili u suorganizaciji. Zbog dugotrajnih postupaka javne nabave kao i često kratkih rokova koji se pojavljuju u praksi pri organizaciji manifestacija i događaja, vijećnici ne razumiju na koji način je zamišljena realizacija trošenja sredstava. Vijećnica Marija Pavičić zahtjeva pojašnjenje od strane nadležnih, s čime su se složili i svi prisutni.

[bookmark: _GoBack]Nakon završene rasprave, predsjednik prijedlog daje na glasanje te Vijeće, jednoglasno donosi

   
Z A K L J U Č A K
 o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana


1. Vijeće Mjesnog odbora Vukomerec suglasno je s prijedlogom Gradskog ureda za mjesnu samoupravu, promet, civilnu zaštitu i sigurnost za osiguravanje sredstava u svrhu provođenja Plana potreba za aktivnostima, programima i projektima unapređenja kvaliteta života građana.


2. Vijeće Mjesnog odbora Vukomerec predlaže da se za naredno proračunsko razdoblje osiguraju sredstva za potrebe realizacije Plana u iznosu 3.000,00 eura.

3. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.



             Ad 2)	 Zbor građana – dogovor, organizacija i priprema

Pod ovom točkom dogovoreno je kako će se organizirati Zbor građana na temu dostavljene prometne studije za MO Vukomerec,  no nije još određen datum. Okvirni datum održavanja, s čime se svi vijećnici slažu, biti će između 11. i 22. prosinca.
Također, vijećnik Milašinović i predsjednik smatraju kako je prostor MS adekvatan za održavanje Zbora s čime se vijećnica Pavičić ne slaže te smatra da bi se Zbor trebao održati u prostoru OŠ.



         Ad 3)   Donošenje zaključka o utrošku sredstava s pozicije „Ostali nespomenuti rashodi poslovanja“

Obzirom da još nisu definirane konkretne potrebe u svrhu održavanja zbora građana, niti su prikupljene ponude, Vijeće nije donijelo zaključak.




        Ad 4)  Razno: izvješća, pitanja i prijedlozi

Vijeće je mišljenja kako se pod ovom točkom opetovano  ponavljaju iste teme i problematika koja se ne rješava stoga je odlučeno da Vijeća neće predlagati predlagati ništa novo dok se stari zaključci ne realiziraju.










Predsjednik zaključuje sjednicu u 20 sati.



Zapisničar:

Vladimir Marenić

								

Predsjednik VMO Vukomerec

Vladimir Marenić


KLASA: 024-08/23-003/1980
URBROJ: 251-13-11-11/002-23-3
Zagreb,  11. listopada 2023.
